stanford-oval/wikipedia huggingface dataset:
הרהורים על הגיליוטינה
המסה > תוכן המסה

טענתו העיקרית של קאמי כנגד עונש המוות הייתה חוסר היעילות שבו. לטענתו, במדינות שבהן בוטל השימוש בעונש מוות, לא נרשמה כלל עלייה בפשיעה. הוא סבר שהחברה השתנתה והגיליוטינה שוב אינה מהווה גורם מרתיע, כפי שאולי היא הייתה בעבר. בימים עברו נהגו להוציא להורג פושעים בחוצות, ולהפוך את האירוע ל"פולחן המוות", אך תקופה זו כבר איננה עוד, וההוצאות להורג נערכות בחשאי, ללא פרסום וללא טקס. גם העיתונות והציבור אינם מרבים לדבר אודותיו. 'עונש המבוצע הרחק מעיני הציבור אינו יכול להיות בעל כוח מרתיע', הוא קובע. הוא טען שהמדינה הפכה את העונש מגורם מרתיע לפתרון יעיל כנגד פושעים חסרי תקנה.
במסה מובאות עדויות קשות של רופאים שהיו מופקדים על הגופות לאחר הוצאתן להורג: "אם יורשה לנו להביע את דעתנו בנושא זה, מחזות מעין אלה הם קשים מנשוא. הדם קולח מכלי הדם בקצב של עורקי התרדמה הקטועים, ואחר-כך נקרש. השרירים מכווצים ופרפוריהם מדהימים; המעיים מתפתלים והלב נע בתנועות לא קצובות, לא שלמות, מהפנטות. הפה מתעוות ברגעים מסוימים לכדי העוויה איומה. נכון הדבר שבראש הכרות הזה, העיניים אינן נעות ואישוניהן מורחבים...כל זה יכול להימשך דקות, אפילו שעות, אצל אנשים ללא מום: המוות אינו מיידי... הנה כי כן, כל איבר חיוני שורד אחרי העריפה...". בסיום הקטע מוסיף קאמי: "מסופקני אם קוראים רבים מסוגלים לקרוא את הדו"ח המזעזע הזה מבלי להחוויר".
קאמי האמין שרוב פשעי הרצח מתבצעים ללא תכנון מוקדם, ומביא עדות של שופט שאמר: "רובם המכריע של הרוצחים שהכרתי, לא ידעו בגילוח של הבוקר שירצחו לעת ערב". לפיכך, עונש המוות היא הרתעה חסרת משמעות: "למען ההרתעה והביטחון, מוטב לנפנף בפרצופו הגלוי של זה שהוצא להורג בפני כל המתגלחים בבוקר, במקום להסתירו". הוא הוסיף לטעון, שרוצח שגמר בדעתו לעשות מעשה ולרצוח, אין כל הרתעה בעולם שבכוחה להניעו מלבצע זאת.
לדעתו של קאמי, עונש המוות הוא לא כלום מלבד אקט של נקמנות המונעת על ידי סדיזם המולידה רק אלימות נוספת. הוא השווה את העונש למושג "עין תחת עין" והדגים שהעלאת ביתו של המצית באש תראה מוגזמת, בדיוק כפי שנטילת סכום כסף מהונו של הגנב בגובה גנבתו, תהווה עונש בלתי מספק. הוא גם טען שאין זו מידה כנגד מידה לגזור גזר דין מוות על הרוצח, משום שהוצאה להורג אינה מוות גרידא. "היא שונה במהותה משלילת החיים, באותו אופן שמחנה הריכוז שונה מבית הכלא". קאמי מפרט את הייסורים הנפשיים והפיזיים אותם נאלץ לעבור הנאשם עוד בטרם הוצא להורג. העונש לדעתו, היא נקמתו של החברה בנאשם, המגובה בחוק ובשלטון רק כדי לספק את תאוות הנקם הברברית שלהם. הוא קובע שצדק צריך להיות מבוסס על עקרונות ולא על אינסטינקטים ורגשות.
קאמי טוען שלעונש המוות אופי דתי מובהק: הוא מסביר למה ב"קהילות האלוהים" העונש הגיוני ומתקבל. בתרבויות אלו שולל "נציג האלוהים" את חייו של הפושע, אולם בזאת הוא מעניק לו הזדמנות להתכפר בידיו של אלוהים בעולם הבא. לעומת זאת, בעולם החילוני הפושע לא יקבל הזדמנות לכפרה. העונש גורם לפושע לסיים את חייו בלי שכיפר על מעשיו.
בנוסף לכך, עקב העובדה שהשיפוט, בניגוד לעולם הדתי, מופקד בידיו של בשר ודם (למרות שלמעשה גם השופט הדתי הוא בשר ודם, אך כ"נציג האלוהים" הרשות נתונה לו מלמעלה), וקיים סיכוי לטעות שיפוטית, על כן מציע קאמי שהעונש המרבי יהיה מאסר עולם. לנאשם תמיד תהיה את האפשרות לבחור במוות דרך התאבדות.
בנוסף טוען קאמי, כי עונש המוות אינו הולם מאחר שהאוהבים של הפושע נפגעים בדיוק באותו האופן בה נפגעו אוהביו של הקרבן.
המסה > הצעותיו של קאמי

קאמי הציע שבמקום עונש המוות כפתרון לבעיה, הממשלה הצרפתית תעשה טוב יותר אם תשפר את תנאי החיים של האזרחים, ותבנה לשם כך שכונות מרווחות. הוא נותן הערכה סטטיסטית של מספר הדירות המאוכלסות יתר על המידה בפריז בלבד. "נכון הדבר שרוצח ילדים הוא יצור נתעב במיוחד, שאינו מעורר כל חמלה. ייתכן שאיש מבין קוראי (ואני אומר ייתכן) אם יושם בתנאי צפיפות מבחילים מעין אלה, לא ירחיק לכת עד כדי רצח ילדים... אבל ייתכן שבתנאי מגורים נאותים לא הייתה נקרית בפני מפלצות אלה הזדמנות להרחיק לכת כל-כך" (קאמי מטיל ברמיזה את אחריותה של הממשלה לפשיעה הגואה במדינה, מאחר שאינה משפרת את תנאי המחיה, ובכך מדרדרת לפשיעה אזרחים מועטי יכולת). בנוסף הציע קאמי להגביל באופן משמעותי את מכירת האלכוהול במדינה, משום שלדעתו זוהי אחת הסיבות העיקריות למעשי הרצח במדינה. הוא מביא עדויות של עורכי-דין הקובעים שכ-60% מהרוצחים היו שיכורים בעת מעשה הרצח. "מצדדי עונש המוות הקימו קול צעקה בשלהי המאה שעברה בשל עלייה בפשיעה החל משנת 1880, שלדעתם התחוללה במקביל לצמצום עונש המוות. אולם בשנת 1880 הייתה השנה שבה נכנס לתוקפו החוק שמתיר לפתוח מסבאות בלי צורך ברישיון. עכשיו אפשר לנסות לנתח את הנתונים הסטטיסטים!".
בסופה של המסה, מזרז קאמי את הממשלות לפעול במהרה, והציע לצרפת לאמץ תקופת ניסיון של 10 שנים שבהן יוחלף עונש המוות במאסר עולם.
קאמי מוסיף הצעה לפשרה זמנית, במסגרתה יוצע לנאשם זריקה קטלנית לשימוש עצמי. "אני מציין את הפשרה הזאת, שמא ניאלץ לעיתים להתייאש מכך שהחכמה והתרבות האמיתית ייקנו שליטה על האחראים לעתידנו... אבל בסופו של דבר, גם צעד זה יהיה בלתי מספיק. כל עוד לא יוצא המוות אל מחוץ לחוק, לא תשרור השלווה בלבם של היחידים ואף לא בערכיה של החברה."
הספר בתרגום עברי

אלבר קאמי, הרהורים על הגיליוטינה; תרגמה מצרפתית: עדינה קפלן; מבוא: דוד אוחנה; עריכת תרגום: מיכל רוזנטל, ירושלים: כרמל, תשס"ח 2008.
השירות לסיכול ריגול צבאי (גרמניה)

| --- | --- |
סמליל השירות לסיכול ריגול צבא
 
 סמל השירות לסיכול ריגול צבא
 מידע כללי
 מדינה:  גרמניה 
 סוכנות אם:  משרד ההגנה של גרמניה 
 תאריך הקמה:  30 בינואר 1956 
 מטה מרכזי:  קלן 
 עובדים:  1,255 (2019)
 תקציב:  113.251 מיליון אירו (2019)
 bundeswehr.de
 
השירות לסיכול ריגול צבאי (בגרמנית: Der Militärische Abschirmdienst; רשמית: Amt für den Militärischen Abschirmdienst, קרי, משרד שירותי סיכול הריגול הצבאי, בראשי תיבות: MAD) הוא אחת משלוש סוכנויות הביון הפדרליות של גרמניה (האחרות הן BND ו־BfV). מטה הארגון בקלן, והוא כולל 12 קבוצות הפזורות בערים בגרמניה. הארגון מעסיק כ-1,300 עובדים.
בעבר נודע הארגון בשם "המשרד לביטחון הבונדסווהר" (Amt für die Sicherheit der Bundeswehr).
בשל פעילויותיו הביטחוניות כארגון לסיכול ריגול צבאי, הוא משתף פעולה באופן הדוק עם המשרד הפדרלי להגנת החוקה, סוכנות ביטחון הפנים של גרמניה. בנוסף לכך הוא עוסק באבטחת מתקני הצבא הגרמני, וחקירת חשודים בהדלפות חומר ביטחוני מסווג, וכן נוטל חלק בתכנון ובנייה של מתקני צבא שונים. לארגון אין סמכויות מעצר והוא נחשב לסוכנות ביון העוסקת באיסוף מודיעיני לצורכי צבא ובביצוע מבצעים על פי הוראות משרד ההגנה הפדרלי בברלין.
מבנה

מחלקה 1 - שירותים מרכזיים
מחלקה 2 - לוחמה בקיצוניות
מחלקה 3 - סיכול ריגול וחתרנות
מחלקה 4 - אבטחת סודות מדינה (פועלת כמקבילה למלמ"ב)
מחלקה 5 - טכנולוגיה ולוגיסטיקה (פיתוח אמצעי לוחמה)
הארגון מחזיק ב-12 משרדים אזוריים והללו ממוקמים ב:
אמברג
הנובר
הילדן
קיל
קובלנץ
לייפציג
מיינץ
מינכן
רוסטוק
שווילובסה
שטוטגרט
וילהלמסהאבן
המאה ה-33 לפנה"ס

המאה ה-33 לפנה"ס היא התקופה שהחלה בשנת 3300 לפני הספירה והסתיימה בשנת 3201 לפני הספירה. זוהי המאה ה-33 לפני תחילת הספירה הנוצרית.
אירועים בולטים בעולם

תחילת תקופת הברונזה באזור הסהר הפורה.
עלייתה של תרבות עמק האינדוס באזור האראפה
3300 לפנה"ס: עד 3000 לפנה"ס: נוצרה מסיכת וורקה. (אנ')
3300 לפנה"ס לערך: מוקם המקדש האדום, החלק הראשון של מקדש מונטה דה'אקודדי בסרדיניה.
מדבר סהרה הופך ממקום ראוי למגורים בחלקו למדבר עקר.
3200 ואילך - נוצרות ארבע הציוויליזציות הטרום יווניות והן: הציוויליזציה הלאדית, הציוויליזציה הקיקלאדית, הציוויליזציה המיקנית, והציוויליזציות שנמצאות צפונית מזרחית לים האגאי.
המצאות ותגליות

בקר הבית בעמק הנילוס.
ביות חמור במצרים העתיקה.
3250 לפנה"ס לערך - החל שימוש באובניים באזור הסהר הפורה.
פיתוח כתב בתרבות עמק האינדוס.
פיתוח כתב על בסיס פיקטוגרף בארך.
השירות הקולוניאלי

השירות הקולוניאלי (באנגלית: Colonial Service) היה שירות ממשלתי בריטי שעסק בניהול המושבות של האימפריה הבריטית, במסגרת משרד המושבות. בין השאר פעל השירות הקולוניאלי בארץ ישראל, במסגרת המנדט הבריטי. השירות לא פעל בהודו, שם מילא פונקציה זו שירות המדינה ההודי.
עד לשנות ה-30 של המאה ה-20 לא פעל שירות קולוניאלי מאוחד, וכל מושבה בריטית התנהלה בנפרד. בשנות ה-30 הוקם השירות הקולוניאלי, ובו 16 תת-שירותים. כל פקיד של השירות הקולוניאלי היה חבר במנהלת המושבה שבה הוצב, וכן בתת-השירות הרלוונטי. לאחר מלחמת העולם השנייה מנה השירות כ-10,000 עובדים, והוא הגיע לשיאו בשנת 1957, עם 18,000 עובדים.
עם הענקת עצמאות למושבותיה של בריטניה באסיה, בשנות ה-40 ובשנות ה-50, והענקת עצמאות למושבותיה של בריטניה באפריקה, בשנות ה-50 ובשנות ה-60, הצטמצם השירות הקולוניאלי, ובשלהי שנות ה-60 מוזג עם השירות הדיפלומטי הבריטי.
תת-שירותים של השירות הקולוניאלי

השירות הקולוניאלי מנה 16 תת-שירותים:
השירות הקולוניאלי האדמיניסטרטיבי
שירות הביקורת הקולוניאלי
השירות הקולוניאלי הכימי
שירות המכס הקולוניאלי
שירות החינוך הקולוניאלי
שירות היערות הקולוניאלי
שירות הסקר הגאולוגי הקולוניאלי
השירות המשפטי הקולוניאלי
השירות הרפואי הקולוניאלי
שירות המכרות הקולוניאלי
שירות הסיעוד הקולוניאלי
שירות המשטרה הקולוניאלי
שירות הדואר הקולוניאלי
שירות הקולוניאלי
שירות המדידות הקולוניאלי
השירות הווטרינרי הקולוניאלי.
לקריאה נוספת

Kirk-Green, Anthony, On Crown Service: A History of HM Colonial and Overseas Civil Services, 1837-1997 (London: I. B. Tauris & Co. Ltd., 1999)
התפלגות ראדמאכר

|  מאפיינים |
| --- | --- |
 תומך:   k\in \{-1,1\}\,
 פונקציית צפיפות הסתברות (pdf):   f(k)=\left\{{\begin{matrix}1/2&{\mbox{if }}k=-1,\\1/2&{\mbox{if }}k=+1,\\0&{\mbox{otherwise.}}\end{matrix}}\right.
 פונקציית ההסתברות המצטברת (cdf):   F(k)={\begin{cases}0,&k<-1\\1/2,&-1\leq k<1\\1,&k\geq 1\end{cases}}
 תוחלת:   0\,
 חציון:   0
 ערך שכיח:  לא קיים
 שונות:   1
 אנטרופיה:   \ln(2)\,
 פונקציה יוצרת מומנטים (mgf):   \cosh(t)\,
 פונקציה אופיינית:   \cos(t)\,
 צידוד:   -2
 גבנוניות:   \ 0
בתורת ההסתברות ובסטטיסטיקה משתנה מקרי בעל התפלגות ראדמאכר (Rademacher) יכול לקבל רק שני ערכים: 1+ או 1-, כאשר לכל ערך הסתברות של חצי.  התפלגות זו היא מקרה פרטי של התפלגות ברנולי, שמתארת ניסוי בעל שתי תוצאות אפשריות.
ניסוח מתמטי

פונקציית ההסתברות של התפלגות ראדמאכר היא
חסמים על סכומים של משתני רדאמאכר בלתי תלויים

ישנן תוצאות בתורת ההסתברות הקשורות לסכומים של משתני Rademacher כגון אי-שוויוני ברנשטיין(אנ') והשערת טומאשבסקי.
התפלגויות קשורות

התפלגות ברנולי: אם משתנה מקרי  X מתפלג ראדמאכר אז   {\frac {X+1}{2}}\sim {\textrm {Bernoulli}}(1/2).
התפלגות Laplace: אם  משתנה מקרי X מתפלג ראדמאכר ו- Y ~ Exp(λ) בלתי תלוי ב- X, אז XY ~ Laplace(0, 1/λ).
הערות שוליים

↑  Hitczenko, P.; Kwapień, S. (1994). "On the Rademacher series". Probability in Banach Spaces. Progress in probability. Vol. 35. pp. 31–36. doi:10.1007/978-1-4612-0253-0_2. ISBN 978-1-4612-6682-2.
↑  S.N.Bernstein, "On a modification of Chebyshev's inequality and of the error formula of Laplace" vol. 4, #5 (original publication: Ann. Sci. Inst. Sav. Ukraine, Sect. Math. 1, 1924)
היי סקול מיוזיקל

ערך זה עוסק בסרט טלוויזיה מ-2006. אם התכוונתם לסרטי היי סקול מיוזיקל אחרים, ראו .
| --- | --- |

 בימוי:  קני אורטגה
 הופק בידי:  דון שיין
 תסריט:  פיטר ברסוצ'יני
 עריכה:  סת' פלאום 
 שחקנים ראשיים:  זאק אפרון ונסה הדג'נס אשלי טיסדייל לוקאס גראביל קורבין בלו   מוניק קולמן
 מוזיקה:  גרג צ'אם, ריי צ'אם, אנדי דוד ועוד
 צילום:  Gordon Lonsdale 
 מדינה:  ארצות הברית 
 חברת הפקה:  ערוץ דיסני, Salty Pictures, First Street Films 
 חברה מפיצה:  דיסני
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 20 בינואר 2006 ישראל 30 באוגוסט 2007
 משך הקרנה:  98 דקות
 שפת הסרט:  אנגלית
 סוגה:  קומדיה רומנטית, סרט ילדים, סדרת דרמה, סרט נעורים, סרט מוזיקלי, מלודרמה 
 תקציב:  4.2 מיליון דולר
 סרט הבא:  היי סקול מיוזיקל 2
 אתר רשמי
 דף הסרט ב־IMDb
 
היי סקול מיוזיקל (באנגלית: High School Musical) הוא סרט טלוויזיוני מוזיקלי לנוער של ערוץ דיסני והראשון בזיכיון "היי סקול מיוזיקל". בכיכובם של זאק אפרון, ונסה הדג'נס, אשלי טיסדייל, לוקאס גראביל, קורבין בלו ומוניק קולמן. הסרט זכה בשני פרסי אמי ועקב הצלחתו הרבה זכה למספר סרטי המשך ועיבודים שונים, לרבות מחזות זמר, מופעים וסדרת טלוויזיה.
הסרט הוקרן לראשונה בערוץ דיסני ב-20 בינואר 2006 ושודר בישראל ב-30 באוגוסט 2007 בערוץ ג'טיקס.
עלילה

בערב הסילבסטר נפגשים תלמידי התיכון טרוי בולטון (זאק אפרון) וגבריאלה מונטז (ונסה הדג'נס) במסיבת נוער במהלך חופשת החורף עם משפחתם. השניים נקראים לשיר דואט ביחד בקריוקי ("Start of Something New"). כשהוא חוזר לבית הספר אחרי החופשה, טרוי רואה את גבריאלה בבית ספרו. היא מסבירה שזה עתה עברה לאלבקרקי, ניו מקסיקו. כשטרוי מראה לגבריאלה את בית הספר, נשיאת מועדון הדרמה שארפיי אוונס (אשלי טיסדייל) מניחה שגבריאלה מעוניינת להיבחן למחזמר בית הספר. ברצונה לחסל את התחרות, שארפיי מתמרנת את טיילור מקסי (מוניק קולמן) לבדוק את הישגיה האקדמיים של גבריאלה בעבר כדי לגייס את גבריאלה למועדון המדע הבית ספרי. כתוצאה מכך, טיילור וגבריאלה מתיידדות.
במהלך אימון הכדורסל, טרוי מוסח מהמחשבות של גבריאלה והרעיון שהוא עשוי ליהנות משירה בנוסף לכדורסל ("Get'cha Head in the Game"). גבריאלה וטרוי הולכים לאודישנים המוזיקליים שבהם מופיעים שארפיי ואחיה התאום ריאן אוונס (לוקאס גראביל) ("What I've Been Looking For"). עם זאת, טרוי וגבריאלה מתביישים מכדי להיבחן. כשגבריאלה צוברת את הביטחון להיבחן ברגע שהאודישנים נגמרים, טרוי מציע לשיר איתה. עם זאת, המורה לדרמה גב' דרבוס (אליסון ריד) אומרת להם שהם איחרו ועוזבת. קלסי נילסן (אולסיה רולין), המלחינה של המחזמר, מפילה את המוזיקה שלה בכל רחבי הבמה. טרוי וגבריאלה ממהרים לעזור לה ולשיר ביחד כשקלסי מנגנת על הפסנתר ("What I've Been Looking For"). לאחר ששמעה את הביצועים שלהם, גב' דרבוס נותנת להם אודישן חוזר.
כשרשימת הנבחנים מתפרסמת, שארפיי מגלה שיש לה תחרות על התפקיד הראשי, ואילו קבוצת הכדורסל של טרוי מזועזעת מכך שהוא נבחן. לאחר שגילו שטרוי יכול לעשות פעילויות מחוץ לקבוצה החברתית שלו, תלמידים אחרים מתוודים על יצריהם וכישוריהם הסודיים ("Stick to the Status Quo"). זה מזעיק את חברו הטוב של טרוי, צ'אד דנפורת' (קורבין בלו) לשתף פעולה עם טיילור. טיילור וצ'אד רוקמים תוכנית כדי להפריד בין טרוי וגבריאלה מהשירה במחזמר כדי שיוכלו להתמקד בתחרויות הקרובות.
בחדר ההלבשה אומר טרוי בהשפעת חבריו לקבוצה כי אין צורך בגבריאלה. גבריאלה צופה בכך באמצעות מצלמת רשת נסתרת שהקים צוות מועדון המדע. את זה מובילים גם צ'אד וגם טיילור. מוטרדת מהבגידה של טרוי ("When There Was Me and You"), גבריאלה מחליטה לא להיבחן למחזמר. טרוי, מבולבל מהחלטת גבריאלה, לא מצליח להתרכז במשחק, בעוד שגבריאלה נהיית עצובה. לאחר שהבינו את הטעות שלהם, צ'אד וצוות הכדורסל מספרים לטרוי מה קרה ומציעים לתמוך בו באודישן. טרוי הולך לבית של גבריאלה, והם נחושים להיבחן למחזמר.
לאחר ששמעה על החזרות של גבריאלה וטרוי, שארפיי מבקש מגב' דרבוס להעביר את האודישן לזמן של התחרויות של טרוי וגבריאלה. קלסי שומעת את השיחה, וצוותי הכדורסל והמדע עושים יחד תוכנית. ביום התחרויות, טיילור וגבריאלה משתמשות במחשבי בית הספר כדי לעכב את משחק האליפות על ידי התעסקות עם החשמל באולם הספורט וגורמות לתגובה כימית שמאלצת פינוי בתחרות המדע. טרוי וגבריאלה ממהרים לאולם כששרפיי וראיין מסיימים את שיר האודישן שלהם ("Bop to the Top"). אחרי האודישן של גבריאלה וטרוי ("Breaking Free"), הגב' דרבוס נותנת להם את התפקידים הראשיים במחזמר.
שתי הקבוצות מנצחות בתחרויות שלהן, ובית הספר כולו מתכנס באולם הספורט כדי לחגוג ("We're All in This Together"). צ'אד מבקש מטיילור לצאת, ושארפיי משלימה עם גבריאלה.
דמויות

טרוי בולטון (זאק אפרון): קפטן נבחרת הכדורסל הבית-ספרית, התלמיד המקובל ביותר בבית הספר וחברו הטוב של צ'אד. לאחר מסיבת השנה החדשה, בה הוא שר יחד עם גבריאלה, מחליט טרוי שהוא רוצה לעסוק בשירה. ומתאהב בגבריאלה במבט ראשון הם הופכים לחברים טובים ובסוף הסרט זוג.
גבריאלה מונטז (ונסה הדג'נס): תלמידה חדשה בבית הספר. בבית הספר הקודם בו למדה נחשבה ל"חנונית". לאחר שבמסיבת השנה החדשה שרה יחד עם טרוי, היא מחליטה להתמודד למחזה הבית-ספרי יחד עם טרוי ובכך להגשים את חלומה, לשחק. מתאהבת בטרוי ממבט ראשון הם הופכים לחברים טובים ובסוף הסרט הם הופכים לזוג.
שארפיי אוונס (אשלי טיסדייל): התלמידה המקובלת בבית הספר והעשירה, אשר משתתפת מדי שנה במחזות של בית הספר, יחד עם אחיה התאום, ראיין. שארפיי מאוהבת בטרוי ותעשה הכל כדי להשיגו. שארפיי היא כוכבת המחזות בבית הספר, ולכן חשה מאוימת על ידי גבריאלה, לאחר שזו מחליטה להתמודד על התפקיד הראשי במחזה יחד עם טרוי. היא תנסה להרוס להם את התוכניות.
ראיין אוונס (לוקאס גראביל): אחיה התאום של שארפיי, וחבר במועדון הדרמה. לעיתים קרובות הוא מצטרף לאחותו בתוכניות שלה לחבל בטרוי וגבריאלה, אך איננו רשע כמוה ולא חכם במיוחד.
צ'אד דאנפורת' (קורבין בלו): חברו הטוב ביותר של טרוי. הוא וטיילור מתאהבים והופכים לבני זוג בסוף הסרט הראשון.
טיילור מקאסי (מוניק קולמן): חברתה הטובה ביותר של גבריאלה. היא וצ'אד מתאהבים והופכים לבני זוג בסוף הסרט הראשון.
ג'ק בולטון (בארט ג'ונסון): אביו של טרוי ומאמן קבוצת הכדורסל. יש לו סלידה הדדית מגב' דרבוס, חושב שתיאטרון הוא חסר ערך, וגם מאמין שגבריאלה היא הסחת דעת לקריירת הכדורסל של טרוי.
קלסי נילסון (אליסיה רולין): חברתם של גבריאלה וטיילור, שהיא פסנתרנית ומלחינה. היא ביישנית ומפחדת משארפיי, מתקשה לגרום להאזנה למוזיקה שלה, אך בסופו של דבר היא לומדת לעמוד על שלה ולא להיות מאוימת על ידי שארפיי. היא גם נהנית להלחין והיא מעריצה של ראיין.
מרתה קוקס (קייסי סטרו): מחוננת אשר בסתר ליבה אוהבת לרקוד היפ-הופ, אנרגטית, חיננית ומלאה.
הפסקול

הפסקול, אשר הוקלט בשישה ימים על ידי אמי, יצא לאור ב-10 בינואר 2006, והפך לאלבום הנמכר ביותר בשנת 2006. כאשר הגיע למקום הראשון במצעד הבילבורד האמריקאי, קיבל האלבום מעמד פלטינה מרובע.
בניגוד לדעה הרווחת, זאק אפרון הוא לא היחיד ששר את שיריו של טרוי, אלא קולו מעורב בקולו של הזמר דרו סילי. הסיבה לכך היא שדיסני חשבו שהקול של זאק לא מתאים הם הקליטו מחדש עם דרו סילי.
עיבודים ומיזמי המשך

הצלחתו של הסרט הובילה להפקת סרטי המשך ועיבודים שונים בהתבסס עליו, בארצות הברית ומחוצה לה. כך, לדוגמה בישראל, במרץ 2016 הודיעה חברת וולט דיסני כי הם בשלבי קדם הפקה לסרט המשך לטרילוגיה. בשנת 2019 חברת וולט דיסני הודיעה על עיבוד טלוויזיוני המתוכנן לסרטים. הסדרה עלתה בדיסני+, בשם היי סקול מיוזיקל: המחזמר: הסדרה והתמקדה בחבורת נערים המעלים מחזמר "היי סקול מיוזיקל" משלהם במקום הצילומים המקורי של הסרט. הסדרה היא סדרת נוער מסוגת מוקומנטריה. באפריל 2020, צוות שחקני הסרט, ביחד עם שחקני העיבוד הטלוויזיוני עשו ביצוע מחודש לשיר "We're All in This Together" במהלך משדר טלוויזיוני מיוחד של רשת ABC האמריקאית וחברת וולט דיסני בשל מגפת הקורונה.
מנובמבר 2006 ועד ינואר 2007 יצאו כוכבי הסרט, למעט זאק אפרון שצילם באותה עת את הסרט היירספריי, לסיבוב הופעות בארצות הברית, קנדה ודרום אמריקה. השחקן והזמר דרו סילי, שהיה המבצע העיקרי של תפקידי השירה של טרוי, הופיע במקומו של אפרון.
מעבר לעיבודי הקולנוע, הטלוויזיה והתיאטרון השונים, היי סקול מיוזיקל הוא זיכיון המאגד בתוכו פסקולים, משחקי וידאו, ספרים ועוד מוצרים שונים.
בישראל

בישראל עלה המחזמר "היי סקול מיוזיקל" בהתבסס על הסרט במהלך חודש אוגוסט 2008. בהשתתפות:
| שחקן | תפקיד |
| --- | --- |
עידן אשכנזי: טרוי בולטון
עמית פרקש: גבריאלה מונטז'
מאיה שואף: שארפיי אוונס
לירן נוטיק: ראיין אוונס

בנוסף עלה היי סקול פסטיגל, שנושא הפסטיגל היה סרט זה.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2006 | פרס המוזיקה האמריקאית | אלבום הפופ הטוב ביותר (פסקול הסרט) | מועמדות |
| 2006 | פרס המוזיקה של בילבורד | אלבום הפסקול של השנה (פסקול הסרט) | זכייה |
| 2006 | פרס המוזיקה של בילבורד | אלבום השנה (פסקול הסרט) | מועמדות |
| 2006 | פרסי בחירת הילדים של ניקלודיאון - אוסטרליה | הסרט האהוב ביותר | זכייה |
| 2006 | פרסי בחירת הילדים של ניקלודיאון - בריטניה | שחקן הטלוויזיה הטוב ביותר (זאק אפרון) | זכייה |
| 2006 | פרס אמי לבידור בפריים טיים | כוריאוגרפיה יוצאת מן הכלל (קני אורטגה, צ'ארלס קלאפוב, ובוני סטורי) | זכייה |
| 2006 | פרס אמי לבידור בפריים טיים | תוכנית ילדים יוצאת מן הכלל (דון שיין, ביל בורדן ו בארי רוזנבוש) | זכייה |
| 2006 | פרס אמי לבידור בפריים טיים | בימוי יוצא מן הכלל של מיני-סדרה, סרט או ספיישל דרמטי (קני אורטגה) | מועמדות |
| 2006 | פרס אמי לבידור בפריים טיים | ליהוק יוצא מן הכלל למיני-סדרה, סרט או ספיישל (ג'ייסון לה פדורה ונטלי הארט) | מועמדות |
| 2006 | פרס אמי לבידור בפריים טיים | מוזיקה ומילים מקוריות יוצאות מן הכלל (Get'cha Head in the Game) | מועמדות |
| 2006 | פרס אמי לבידור בפריים טיים | מוזיקה ומילים מקוריות יוצאות מן הכלל (Breaking Free) | מועמדות |
| 2006 | פרס סטלייט | הסרט באורך מלא הטוב ביותר ששודר בטלוויזיה | מועמדות |
| 2006 | פרס איגוד מבקרי הטלוויזיה | הישג יוצא דופן בתוכנית ילדים | זכייה |
| 2006 | פרסי בחירת הנוער | הכוכב הפורץ הנבחר: טלוויזיה (זאק אפרון) | זכייה |
| 2006 | פרסי בחירת הנוער | הכימיה הנבחרת: טלוויזיה (ונסה הדג'נס וזאק אפרון) | זכייה |
| 2006 | פרסי בחירת הנוער | התוכנית המוזיקלית או הקומית הנבחרת: טלוויזיה | זכייה |
| 2006 | פרסי בחירת הנוער | הכוכב הפורץ הנבחר: טלוויזיה (ונסה הדג'נס) | מועמדות |
| 2007 | פרס גילדת מעצבי התלבושות | תלבושות יוצאות מהכלל לסרט טלוויזיה או מיני סדרה | מועמדות |
| 2007 | פרס גילדת הבמאים של אמריקה | הישג יוצא דופן בבימוי תוכנית ילדים | זכייה |
| 2007 | פרס NAACP Image | תוכנית ילדים יוצאת מן הכלל | מועמדות |
| 2007 | פרס NAACP Image | הופעה יוצאת מן הכלל בתוכנית ילדים/נוער - סדרה או ספיישל (קורבין בלו) | מועמדות |
| 2007 | פרס גילדת המפיקים של אמריקה | מפיק יוצא מן הכלל של תוכנית טלוויזיה באורך מלא | מועמדות |
הערות שוליים

↑  High School Musical Was Top Album of 2006 - Undercover.fm News
↑  High School Musical 4 Is Casting Ryan and Sharpay's Cousin, E! Online, ‏Wed Mar 02 14:57:11 PST 2016 (באנגלית)
↑  אילן קפרוב‏, העכבר הוליד הר: הכירו את סדרות המקור של דיסני פלוס, באתר וואלה, 14 באפריל 2019
↑  Abby Gardner, This Is Apparently Why Zac Efron Didn’t Sing During the ‘High School Musical’ Reunion, Glamour (באנגלית)
↑  האתר הרשמי של המחזמר
| --- | --- |
בקרת זהויות :  MusicBrainz work: 3ae04cb3-0e4c-402c-9c81-16c00cf91e2a  NKC: unn2008467551
וילהלם האייה

| --- | --- |

וילהלם האייה
 לידה:  31 בינואר 1869 פולדה, הדוכסות הגדולה של הסן הדוכסות הגדולה של הסן
 פטירה:  11 במרץ 1947 (בגיל 78) בראונלגה, גרמניה תחת כיבוש בעלות הברית אזורי הכיבוש בגרמניה
 מדינה:  גרמניה 
 השתייכות:   צבא הקיסרות הגרמנית  רייכסווהר
 תקופת הפעילות:  1888–1930 (כ־42 שנים)
 דרגה:  גנרל-אוברסט
 תפקידים בשירות
 ראש משרד הגייסות
 פעולות ומבצעים
 מרד ההררו והנאמה מלחמת העולם הראשונה
 עיטורים
   פור לה מריט   צלב הברזל דרגה ראשונה   צלב הברזל דרגה שנייה    מסדר העיט האדום
 
אוגוסט וילהלם האייה (בגרמנית: August Wilhelm Heye;‏ 31 בינואר 1869 – 11 במרץ 1947) היה גנרל-אוברסט גרמני אשר שימש כראש משרד הגייסות בין השנים 1920-1926, וכמפקד כוחות היבשה בין 1926–1930.
ביוגרפיה

האייה נולד בפולדה ב-31 בינואר 1869. ב-22 במרץ 1888 הוא התגייס לצבא הקיסרות הגרמנית. ב-1900 הוא החל לשרת במטה הכללי. ב-1906 הוא נשלח לשרת בשוצטרופה של דרום-מערב אפריקה הגרמנית. בתפקידו זה הוא השתתף בדיכוי מרד ההררו והנאמה. ב-1908 הוא חזר לגרמניה, וב-1910 חזר לגרמניה ושירת במחלקת המודיעין הצבאי.
עם פרוץ מלחמת העולם הראשונה, מונה האייה לראש מטה קורפוס הלנדווהר, ויחד עמו לחם בקרב גליציה. בספטמבר 1917 הוא הועבר לחזית המערבית ומונה לראש מטה קבוצת הארמיות אלברכט. ב-21 בספטמבר 1918 הוא הועלה לדרגת אוברסט ומונה לראש מחלקת המבצעים במטה הכללי. כאשר ב-26 באוקטובר של אותה שנה, פוטר אריך לודנדורף מתפקיד ראש המטה הכללי, מילא האייה את מקומו בתפקיד במשך ארבעה ימים עד כניסתו של וילהלם גרנר לתפקיד.
עם סיום המלחמה, מונה האייה לראש מטה משמר הגבול המזרחי. בתפקידו זה הוא עמל לדכא מרידות קומוניסטיות במזרח גרמניה. הוא הצליח להתקבל לרייכסווהר המצומצם, וב-1 באוקטובר 1919 חזר לברלין והוצב במשרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. האייה הפך ליד ימינו של ראש המשרד (ובפועל הרמטכ"ל) הנס פון זקט. הן זקט והן האייה היו בעלי השקפות פוליטיות דומות. הם התנגדו למשטרה של רפובליקת ויימאר, אולם לא רצו לקחת חלק בקשר נגדה מתוך רצון לשמור על לכידותו של העם הגרמני. במהלך הפוטש של קאפ, זקט העדיף לא לנקוט עמדה. הוא הסתגר בביתו לכל אורך המאורעות, והאייה מילא את מקומו במשרדו.
לאחר הפוטש, מונה זקט למפקד כוחות היבשה, והאייה מונה לראש משרד הגייסות במקומו. במקביל הוא הועלה לדרגת גנרל-מיור. ב-1922 הוא קודם לדרגת גנרל-לויטננט ומונה לראש לשכת כוח האדם של הצבא. ב-1923 הוא הועבר לשמש כמפקד המחוז הצבאי ה-1 (קניגסברג). ב-9 באוקטובר 1926 פיטר שר הרייכסווהר אוטו גסלר את זקט מתפקיד מפקד כוחות היבשה, ומינה את האייה לתפקיד במקומו בדרגת גנרל. הוא כיהן בתפקיד עד 31 באוקטובר 1930, אז פרש מהצבא בדרגת גנרל-אוברסט.
המאה ה-32 לפנה"ס

המאה ה-32 לפנה"ס היא התקופה שהחלה בשנת 3200 לפני הספירה והסתיימה בשנת 3101 לפני הספירה. זוהי המאה ה-32 לפני תחילת הספירה הנוצרית.
אירועים בולטים בעולם

3200 לפנה"ס לערך - שלטונו של ירי-חור, פרעה מצרים בתקופה לפני השושלת הראשונה. בירתו - אבידוס.
3200-3150 לפנה"ס לערך - שלטונו של המלך קה במצרים העתיקה .
3150 לפנה"ס לערך - תחילת שלטונו של נערמר, הפרעה הראשון שאיחד את מצרים העתיקה ומייסד השושלת הראשונה.
3100 לפנה"ס לערך - תחילת שלטונו של חור אחע, הפרעה הראשון בשושלת הראשונה בתקופה השושלתית הקדומה
כרתים: פריחתה של התרבות המינואית
אצי, איש הקרח: השנים האחרונות בחייו של איש הקרח
יישוב נאוליתי נבנה בסקארה ברי שבאיי אורקני, סקוטלנד
בניית ניוגריינג' - מקדש השמש שנבנה על ידי תושבי אירלנד בתקופה הנאוליתית.
המצאות ותגליות

3138 לפנה"ס לערך - גלגל הביצות של לובליאנה (אנ'), אשר נמצא בביצות בלובליאנה שבסלובניה, ותיארוך פחמן הראה שגילו הוא 5,150 שנים, היה בשימוש לכאורה בתקופה זו. זהו גלגל העץ העתיק ביותר שהתגלה עד היום.
מצרים העתיקה: החל השימוש בכתב חרטומים
אישים משמעותיים

ירי-חור, פרעה במצרים העליונה אשר הוא השליט המוקדם ביותר של מצרים שידוע בשמו ואולי אף הדמות ההיסטורית המוקדמת ביותר שידועה בשמה.
נערמר, מייסד השושלת הראשונה של מצרים